અમેરીકામાં નેશનલ એરોનોટીક્સ એન્ડ સ્પેસ એડમિનિસ્ટ્રેશન (નાસા) અને ઇઝરાયેલમાં ઇઝરાયેલ એરોસ્પેસ ઇન્ડસ્ટ્રીઝ (આઇ.એ.આઇ.) સાથે ભાગીદારી ધરાવતી સ્કાયટ્રાને વૈશ્વિક સ્તરે ટ્રાફિક જામની સમસ્યાના ઉકેલ માટે પર્સનલ ટ્રાન્સપોર્ટેશન સિસ્ટમ્સના અમલ માટે મેગ્નેટીક લેવિટેશન ટેકનોલોજી વિકસાવી છે. સ્કાયટ્રાન ભારત સહિત વિશ્વમાં 8 પેટેન્ટની મંજૂરી ધરાવે છે અને તેની 40 કરતાં વધારે પેટેન્ટ મંજૂરીની પ્રક્રિયામાં છે. આ ટેકનોલોજી સ્કાયટ્રાન દ્વારા સ્માર્ટ મોબિલિટી સોલ્યુશન્સ માટે વિકસાવવામાં આવી છે. સૂચિત સ્કાયટ્રાન નેટવર્કમાં પેટેન્ટ ધરાવતી પેસીવ મેગ્નેટીક લેવિટેશન ટેકનોલોજી પર ચાલતા કમ્પ્યુટર નિયંત્રિત પેસેન્જર્સ પોડ્સનો સમાવેશ થાય છે અને તેમાં અત્યાધુનિક આઇ.ટી., ટેલિકોમ, આઇ.ઓ.ટી. (ઇન્ટરનેટ ઓફ થિંગ્સ), અને એડવાન્સ મટીરીયલ્સ ટેકનોલોજીનો ઉપયોગ મુસાફરોના ઝડપી, સુરક્ષિત, પર્યાવરણને સાનુકૂળ અને પોષણક્ષમ રીતે પરિવહન માટે કરવામાં આવશે.